MALTA DIBATTITI TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 869 It-Tlieta, 11 ta' Frar, 2003 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 869

It-Tlieta, 11 ta' Frar, 2003

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.02 p.m.

Talba

SEDUTA NRU.

It-Tlieta, 11 ta' Frar, 2003

WERREJ

MINUTI 295

MISTOQSIJIET – TWEĠIBIET ORALI 295

MISTOQSIJIET GĦAL TWEĠIBIET ORALI MWIEĠBA BIL-MIKTUB 298

MINUTI

Il-Minuti tas-Seduta Nru. 868 li saret fil-11 ta' Frar, 2003 ġew konfermati.

MISTOQSIJIET – TWEĠIBIET ORALI

UE – TARIFFA FUQ L-IMPORTAZZJONI TA' JUICES

L-ONOR.

JOE MIZZI (f'isem l-Onor.

Noel Farrugia) staqsa lill- Ministru għas-Servizzi Ekonomiċi: B'riferenza għat-tweġiba għall-mistoqsija parlamentari 38112, jista' il-Ministru jinformani ma' liema pajjiżi Malta se tkun eżentata milli tħallas tariffi, dazji u/jew kwoti fuq l- importazzjoni ta' xorb u juices wara s-sħubija fl-Unjoni Ewropea?

Kemm fil- fatt hija t-tariffa, kemm huwa d-dazju u kemm hija l-kwota li se tkun imposta fuq il-poplu Malti u fuq l-industrija lokali ?

ONOR.

JOSEF BONNICI (Ministru għas-Servizzi Ekonomici): Nirriferi lill- Onor. Interpellant għat-tweġiba li tajtu għall-mistoqsija parlamentari 38236.

Sur President, din l-interpellanza hija ta' l-istess ġeneru ta' mistoqsijiet li kont qed inwieġeb dalgħodu, iżda din id-darba tittratta l- importazzjoni ta' xorb u juices.

Jiġifieri r-risposta tiegħi jafha l-Onor.

Membru, pero' xtaqt nirrimarka li l-juices u x-xorb m'għandhomx jiġu affettwati u ladarba jitneħħew il-levies, il-prezz tagħhom se jkun irħas għall-konsumatur Malti.

Għalhekk l-effett għandu jkun wieħed pożittiv mhux biss għal dik li hija importazzjoni imma anke fejn tidħol l-esportazzjoni.

Irridu niftakru li aħna għandna min jesporta ammonti sinifikanti ta' juices lejn pajjiżi li m'għandniex trade agreement magħhom.

Fil-fatt dawn il- prodotti ftit li xejn jiġu esportati lejn il-pajjiżi msieħba fl-Unjoni Ewropea u allura issa se jkollna dan iċ-ċans li ngawdu b'mod sostanzjali minn riduzzjoni fit-tariffi.

UE – TARIFFA FUQ L-IMPORTAZZJONI TA' TABAKK

L-ONOR.

JOE MIZZI (f'isem l-Onor.

Noel Farrugia)staqsa lill-Ministru għas-Servizzi Ekonomiċi: B'riferenza għat-tweġiba għall-mistoqsija parlamentari 38112, jista' il-Ministru jinformani ma' liema pajjiżi Malta se tkun eżentata milli tħallas tariffi, dazji u/jew kwoti fuq l- importazzjoni ta' tabakk wara s-sħubija fl-Unjoni Ewropea?

Kemm fil-fatt hija t-tariffa, kemm huwa d-dazju u kemm hija l-kwota li se tkun imposta fuq il-poplu Malti u fuq l-industrija lokali?

ONOR.

JOSEF BONNICI: Waqt li nirriferi lill-Onor.

Interpellant għat- tweġiba li tajtu għall-mistoqsija parlamentari 38236, tajjeb li nfakkar li sal-lum min jimmanifattura prodotti tat-tabakk ikollu jħallas dazju ta' bejn 20% u 50% meta jiġi biex jesporta sigarri, tabakk u sigaretti lejn l- Unjoni Ewropea.

Iżda meta nsiru membri ta' l-Unjoni, din it-tariffa titneħħa u allura għall-ewwel darba dan is-settur se jkun jista' jikkompeti ferm aħjar fis-suq Ewropew.

Per eżempju, kulħadd għadu jiftakar l-Agio Tabacco li fil-passat kienet timpjega madwar 800 ruħ li mbagħad spiċċat biex kellha titlaq minn Malta.

Fil-fatt din il-kumpannija kienet kostretta titlaq proprju għaliex mhux permess lilna li nesportaw lejn il-pajjiżi ta' l-Unjoni mingħajr tariffa, ġaladarba m'aħniex membri ta' l-Unjoni.

Ċertament diġà sar investiment qawwi fis-settur tas-sigaretti u tat-tabakk u huwa mistenni li bis-sħubija fl-Unjoni Ewropea, dan is-settur ikompli jissaħħaħ.

UE – TARIFFA FUQ L-IMPORTAZZJONI TA' ANNIMALI

L-ONOR.

JOE MIZZI (f'isem l-Onor.

Noel Farrugia) staqsa lill- Ministru għas-Servizzi Ekonomiċi: B'riferenza għat-tweġiba għall-mistoqsija parlamentari 38112, jista' il-Ministru jinformani ma' liema pajjiżi Malta se tkun eżentata milli tħallas tariffi, dazji u/jew kwoti fuq l- importazzjoni ta' annimali wara s-sħubija fl-Unjoni Ewropea?

ONOR.

JOSEF BONNICI: Waqt li nirriferi għat-tweġiba li tajt għall- mistoqsija parlamentari 38236, l-Onor.

Membru għandu jkun jaf li aħna diġà nimportaw ħafna annimali mill-pajjiżi ta' l-Unjoni Ewropea.

Naturalment ikollna nsegwu ċerti regoli għax fuq l-importazzjoni ta' l-annimali, wieħed irid iħares lejn il-mard u lejn dawn it-tip ta' affarijiet aktar milli lejn it-tariffa.

Biss jien ċert li m'għandu jkun hemm l-ebda impatt negattiv f'dan is-settur, Sur President.

UE – TARIFFA FUQ L-IMPORTAZZJONI TA' ĠOBON

L-ONOR.

JOE MIZZI (f'isem l-Onor.

Noel Farrugia) staqsa lill- Ministru għas-Servizzi Ekonomiċi: B'riferenza għat-tweġiba għall-mistoqsija parlamentari 38112, jista' il-Ministru jinformani ma' liema pajjiżi Malta se tkun eżentata milli tħallas tariffi, dazji u/jew kwoti fuq l- importazzjoni ta' ġobon cheddar u ġobon edam wara sħubija fl-Unjoni Ewropea?

Kemm fil-fatt hija t-tariffa, kemm huwa d-dazju u kemm hija l- kwota li se tkun imposta fuq il-poplu Malti u fuq l-industrija lokali?

ONOR.

Interpellant għat- tweġiba li tajt għall-mistoqsija parlamentari 38236, ma nimmaġinax li għad baqa' min ma jafx li l-Gvern Malti nnegozja arranġament dwar l- importazzjoni ta' prodotti tal-ħalib biex il-prezz fis-suq lokali ma jiġix affettwat b'mod negattiv.

Dan apparti li esportaturi Amerikani, Awstraljani u oħrajn iridu bilfors jieħdu in konsiderazzjoni li biex il- prodott tagħhom jibqa' kompetittiv se jkollhom joffru prezz tajjeb u attraenti għall-konsumatur.

UE - TARIFFA FUQ L-IMPORTAZZJONI TA' MATERJA PRIMA

L-ONOR.

JOE MIZZI (f'isem l-Onor.

Noel Farrugia) staqsa lill- Ministru għall-Agrikoltura u Sajd: B'riferenza għat-tweġiba mogħtija f'mistoqsija parlamentari 38118 u anke għall-fatt li meta waqt il-ħin tal- mistoqsijiet, jien u nikkwota informazzjoni mill-website relattiva, il- Ministru beda jgħid li t-tariffi li jien kont qed nikkwota huma esaġerati u m'humiex veri, jista' jgħidilna x'inhi t-tariffa korretta?

ONOR.

JOSEF BONNICI (f'isem il-Ministru għall-Agrikoltura u Sajd): M'għandi xejn xi nżid mat-tweġiba tiegħi mogħtija għall-mistoqsija parlamentari 38118.

UE – TARIFFA FUQ L-IMPORTAZZJONI TA' PRODOTTI TA' L-IKEL

L-ONOR.

JOE MIZZI (f'isem l-Onor.

Noel Farrugia) staqsa lill- Ministru għall-Agrikoltura u Sajd: B'riferenza għat-tweġiba mogħtija għall- mistoqsija parlamentari 38119 u anke għall-fatt li meta waqt il-ħin tal- mistoqsijiet, jien u nikkwota informazzjoni mill-website relattiva, il- Ministru beda jgħid li t-tariffi li jien kont qed nikkwota huma esaġerati u m'humiex veri, jista' jgħidilna x'inhi t-tariffa korretta?

ONOR.

JOSEF BONNICI (f'isem il-Ministru għall-Agrikoltura u Sajd): Nirriferi lill-Onor.

Interpellant għat-tweġiba li tajtu għall-mistoqsija parlamentari 38274.

AIR POLLUTION – NATIONAL EMISSIONS CEILING

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jispjega aktar fiċ-ċar jew jiżvela dak li jinstab fid- dokument li tqassam lill-membri tal-MEUSAC sabiex setgħu jiġu stabbiliti kwoti ta' emissions taħt dak li fir-regolamenti huwa msejjaħ bħala national emissions ceiling?

Peress li fl-istess dokument il-gvern iddikjara li s-sena l-oħra kien qabbad konsulenti sabiex ilestu l-pjani li juru kif Malta se tasal għal dan it-target fl-2010, jista' il-Ministru jgħid min huma l-konsulenti li qegħdin jagħmlu dan l-istudju?

Jista' jgħid kemm se jitħallsu u kif ġew inkarigati, jekk hux direttament jew inkella b'xi call for tenders?

Dan l- istudju tlesta?

Jekk iva, jista' jitpoġġa fuq il-Mejda tal-Kamra?

Malta meta beħsiebha tirratifika l-Gothenburg protocol?

ONOR.

AUSTIN GATT (Ministru tal-Ġustizzja u Gvern Lokali) (f'isem il- Ministru ta' l-Intern u l-Ambjent): Nitlob lill-Onor.

Membru jispeċifika aktar għal liema dokument qiegħed jirriferi, għalkemm ninsab informat illi x-xogħol fuq xi evalwazzjoni ta` national emissions ceiling sas-sena 2010 se jibda din is-sena, wara li jiġu magħżula l-konsulenti skond dawk il- proċeduri eżistenti.

Il-Gothenburg protocol huwa wieħed mill-protocols li jaqa` taħt il-UN/ECE long -range transboundary air pollution convention.

Il-protocols ta` din il-konvenzjoni qed jiġu rratifikati wieħed wara l-ieħor u dan il-protocol partikolari se jiġi rratifikat b`dan il-proċess ukoll.

MR SPEAKER (Onor. Anton Tabone): L-Onor.

Mizzi, domanda supplimentari.

ONOR.

JOE MIZZI: Safejn naf jien dokument wieħed tqassam u allura ma nifhimx għalfejn il-Ministru qed joqgħod idur mal-lewża u jistaqsini għal liema dokument qed nirriferi.

Forsi hemm xi dokument ieħor li ma nafux bih?

MR SPEAKER: Il-Ministru.

ONOR.

AUSTIN GATT: Ovvjament ma nistax inwieġeb b'ċerta preċiżjoni għax m'għandix l-informazzjoni hawnhekk.

Pero' ninsab konvint li jekk hemm xi dokumenti oħra ̧ żgur li l-ministru sieħbi ma jsib l-ebda problemi li jpoġġihom fuq il-Mejda tal-Kamra.

MR SPEAKER: L-Onor.

Mizzi.

ONOR.

JOE MIZZI: Jidher li hawn xi intopp, apparti li lanqas ma nafu għala l-ministru responsabbli mill-ambjent m'huwiex preżenti biex iwieġeb interpellanzi dwar materja hekk importanti.

Jien ma nistax naċċetta dawn l- affarijiet u għalhekk qed nitlob quorum, Sur President.

MR SPEAKER: Peress li hawn talba għal quorum, il-Kamra hija sospiża għal ħames minuti.

Il-Kamra ġiet sospiża fis-6.15 p.m. u rriżumiet ħames minuti wara meta ġew magħduda l-Membri preżenti li kienu:

L-Onor.

Frederick Azzopardi Josef Bonnici Leo Brincat Giovanna Debono Censu Galea Victor Galea Pace Austin Gatt Lawrence Gonzi Joe Mizzi

MR SPEAKER: Peress li m'hawnx 15-il Membru preżenti, se naġġorna l-Kamra għal għada l-Erbgħa, 12 ta' Frar, fis-6.00 p.m., bl-istess aġenda li kellha tkun segwita fis-seduta tal-lejla.

Fis-6.21 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

AWTORITA' TAR-RIŻORSI – TESTS FUQ POTABLE WATER

L-ONOR.

JOE MIZZI staqsa lill-Ministru għar-Riżorsi u l- Infrastruttura: Jista' il-Ministru jgħid kemm saru testijiet fuq ilma ħiereġ minn vitin u sorsi ta' ilma potabbli minn meta twaqqfet l-awtorita' tar-riżorsi?

Kemm kienu l-ogħla livelli ta' nitrati u ta' salinita' u liema lokalitajiet kienu l-aktar milquta?

ONOR.

FRANCIS ZAMMIT DIMECH: L-informazzjoni mitluba qed tinġabar.

AMBJENT - LAQGĦAT TAL-KUMITATI

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jgħid kemm-il darba ltaqgħu l-IPPC committee, il-bio- safety co-ordinating committee u l-chemicals co-ordinating committee?

Jista' il-Ministru jpoġġi fuq il-Mejda tal-Kamra kopji tal-minuti ta' dawn il-laqgħat, inkluż ir-rakkmandazzjonijiet kollha li saru?

ONOR.

TONIO BORG: Ninsab informat illi l-IPPC committee ltaqa` darbtejn.

Dan il-kumitat huwa wieħed konsultattiv u ma jidhirlix li għandi għalfejn inpoġġi kopja tal-minuti tal-laqgħat fuq il-Mejda tal-Kamra.

Il-bio-safety co-ordinating committee u l-chemicals co-ordinating committee huma fil-fazi li jigu fformati.

MEPA – FRINGE BENEFITS GĦALL-IMPJEGATI

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jinvestiga u jagħti r-raġunijiet għala hemm diversi uffiċjali ta' l-ex dipartiment għall-ħarsien ta' l-ambjent li jixtiequ jitilqu mill-MEPA?

Kien hemm interess min-naħa tal-ministeru biex jinvestiga kienx hemm xi diskriminazzjoni favur uħud minn dawn l- uffiċjali?

Meta se jintlaħaq fteħim bejn il-MEPA u l-UĦM sabiex jingħata l- aħħar pakkett, liema negozjati issa ilhom li bdew minn Diċembru 2001?

Veru li filwaqt li mpjegati tal-MEPA li għadhom kif ġew ingaġġati diġa' ħadu l-fringe benefits u l-efficiency bonus, uffiċjali ta' l-ex dipartiment għall-ħarsien ta' l-ambjent li kienu qegħdin jagħmlu xogħolhom ma ngħataw xejn?

Kemm hemm uffiċjali ta' l-ex dipartiment għall-ħarsien ta' l-ambjent li xorta waħda bbenefikaw minn dawn il-fringe benefits, inkluż karozza tal-kiri?

Min huma?

GĦaliex dawn il-fringe benefits ma ngħatawx lill-impjegati kollha?

ONOR.

TONIO BORG: Ninsab informat illi hemm numru ta` uffiċjali ta' l-ex dipartiment għall-ħarsien ta' l-ambjent li esprimew ix-xewqa li jibqgħu maċ- ċivil.

Biss ma jidhirx li dawn l-impjegati ħadu din il-pożizzjoni minħabba xi diskriminazzjoni fil-konfront tagħhom.

Jidher li għad hemm xi punti li l-UĦM iridu jiċċaraw fuq il-ftehim kollettiv, kif ukoll fuq l- assimilazzjoni ta` uffiċjali ta' l-ex dipartiment għall-ħarsien ta' l- ambjent.

Il-kondizzjonijiet ta` impjieg li jgawdu l-impjegati ngaġġati mal-MEPA huma differenti minn dawk ta` l-impjegati maċ-ċivil.

Sakemm l-offerta ta` impjieg ma' l-awtorita` tiġi aċċettata, l-uffiċjali ta' l-ex dipartiment għall-ħarsien ta' l-ambjent jibqgħu taħt il-provvedimenti ta` impjieg maċ- ċivil.

L-awtorita` ma allokatx fringe benefits lill-impjegati li ma kenux jibbenefikaw minn dawn l-istess provvedimenti fid-dipartiment ta' l- ambjent.

MEPA – MPJEGATI FID-DIRETTORAT GĦALL-ĦARSIEN TA' L-AMBJENT

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jgħid kemm ġew impjegati nies klerikali fid-direttorat għall-ħarsien ta' l-ambjent fil-MEPA?

Jsita' jagħti breakdown ta' kemm hemm uffiċjali ambjentali, spetturi ambjentali u skrivani fi ħdan id- direttorat?

Beda xi forma ta' taħriġ għal dawn in-nies?

Meta se jibda t- twinning project li kellu jibda f'Ottubru 2002?

GĦaliex ma bediex u ma twettaqx dan il-proġett?

Min fil-MEPA huwa responsabbli għal dan?

Kien hemm irrapportati xi każi ta' mismanagement?

ONOR.

TONIO BORG: Ninsab informat li l-MEPA allokat sitt impjegati klerikali mad-direttorat għall-ħarsien ta` l-ambjent .

Fid-direttorat ta` l-ambjent hemm 36 uffiċjal, 20 spettur ambjentali u 12-il uffiċjali klerikali.

L-impjegati ġodda ġew assenjati ma` impjegati oħra sabiex jibda proċess ta` transfer of skills u taħriġ informali.

Taħriġ formali huwa ppjanat li jsir bħala parti mit-twinning project u proġetti oħra fix-xhur li ġejjin.

It-twinning project ġie ffirmat f`Jannar u se jibda fi Frar.

Bejn Ottubru u Diċembru, il-firmatarji tal-proġett irrevedew id-draft u ċċirkolaw id- dokumenti għall-firem u għall-approvazzjoni finali mill-UE.

M`hemm l-ebda rapport ta` mismanagement f`dan ir-rigward.

KONVENZJONI DWAR ID-DIVERSITA' BIOLOĠIKA

L-ONOR.

JOE MIZZI staqsa lill-Ministru ta' l-Intern u l-Ambjent: Jista' il-Ministru jgħid meta Malta beħsiebha tirratifika l-convention on biological diversity u kif beħsiebu jwettaq in-situ u ex-situ management?

Hemm xi pjani kif l-obbligi taħt din il-konvenzjoni se jiġu mwettqa?

ONOR.

TONIO BORG: Ninforma lill-Onor.

Membru li Malta ffirmat il-ftehim fuq il-biodiversita` fit-12 ta` Ġunju, 1992 u rratifikatu fid-29 ta` Diċembru, 2000.

Fit-28 ta` Ġunju, 2002 ġew ippubblikati regolamenti ta` l- 2002 li jinkorporaw il-konvenzjoni dwar id-diversita` bioloġika.

Naturalment hemm pjani biex dawn l-obbligi jiġu mwettqa - u diġa` hemm uħud minnhom li daħlu fis-seħħ – u anke qegħdin jitħejjew pjani ta` azzjoni dwar il-ħarsien ta` l-ambjent naturali u anke dwar l-ispeċi li jkopru kemm dawk in situ kif ukoll dawk ex situ.

SLIEMA - KAŻ TA' HOUSING

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: B'riferenza għall-każ ta' housing li dettaji dwaru qed jintbagħtu separatament, jista' il-Viċi Prim Ministru jgħid xi prospetti hemm li dan il-każ jiġi kkonsidrat favorevolment mid-dipartiment tal- housing?

ONOR.

LAWRENCE GONZI: Ninsab informat illi l-każ qed ikun ikkonsidrat.

MFSA – CAPTIVE INSURANCE COMPANIES

L-ONOR.

LEO BRINCAT staqsa lill-Ministru tal-Finanzi: Jista' il- Ministru jgħid kemm ġew reġistrati captive insurance companies ma' l-MFSA minn kemm ilhom li daħlu l-provvedimenti relattivi?

ONOR.

JOHN DALLI: Ngħarraf lill-Onor.

Interpellant li taħt l-Att dwar iċ- Ċentru ta' Servizzi Finanzjari ta' Malta (Kap. 330), kienet ġiet reġistrata kumpannija waħda biss li l-kummerċ tagħha kien ta' captive insurance.

Din il-kumpannija kienet biddlet l-istatus tagħha u ma baqgħetx topera fil- kummerċ ta' captive insurance.

SAN ĠWANN – QTUGĦ FIL-PROVVISTA TA' L-ELETTRIKU

L-ONOR.

LEO BRINCAT staqsa lill-Ministru għas-Servizzi Ekonomiċi: Jista' il-Ministru jinvestiga qtugħ ta' dawl li ilu aktar minn ġimgħa fi Triq Agostino Matrenza, f'San Ġwann?

ONOR.

JOSEF BONNICI: Ninsab informat li l-ħsara ssewwiet dakinhar stess li sar ir-rapport lill-korporazzjoni Enemalta.

SAN ĠWANN - DAY CENTRE

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' il-Viċi Prim Ministru jgħid jekk hemmx xi ħsieb li jinfetaħ day centre f'San Ġwann?

ONOR.

LAWRENCE GONZI: Ninforma lill-Onor.

Interpellant li s'issa m'hemmx il-ħsieb li jinfetaħ day centre f'San Ġwann.

ARRANĠAMENTI ĠODDA GĦALL-ĦRUĠ TA' VISAS

L-ONOR.

LEO BRINCAT staqsa lill-Ministru għall-Affarijiet Barranin: Jista' il-Ministru jwieġeb mistoqsija parlamentari 38436 u jgħid liema huma dawk il-pajjiżi li magħhom diġa' bdew iseħħu l-arranġamenti l-ġodda meħtieġa għall-ħruġ ta' visa għal min ikun ġej jew sejjer lejhom?

ONOR.

JOE BORG: Fl-1 ta' Ġunju, 2002 tneħħiet il-visa għal dawk il- persuni ta' nazzjonalita Ċiniża li għandhom passaport mill-ispecial administrative region ta' Hong Kong (SAR).

Fl-1 ta' Ottubru, 2002 ġiet introdotta l-visa għal dawk il-persuni li għandhom passaport tal-British overseas citizens (BOC) u tal-British national overseas (BNO), kif ukoll għal dawk il-persuni li huma ċittadini ta' Antigua and Barbuda, Bahamas, Barbados, Belize, Botswana, Dominica, Fiji, Grenada, Guyana, Jamaica, Kenya, Kiribati, (x) Kuwait, Lesotho, Malawi, Maldives, Mauritius, (x) Northern Marianas, Nauru, (x) Papua New Guninea, St Kitts and Nevis, St Lucia, St Vincent and the Grenadines, (x) Saudi Arabia, Seychelles, Solomon Islands, Swaziland, Tanzania, Tonga, Trinidad and Tobago, Tuvalu, Vanuatu, Western Samoa u Zambia - ċittadini Maltin m'għandhomx bżonn visa biex jidħlu f'dawn il-pajjiżi ħlief għal dawk immarkati (x), fejn Maltin dejjem riedu visa biex jidħlu – u fl-istess data anke tneħħiet il-visa għal dawk il-persuni ta' nazzjonalita' Bulgara u Rumena.

Fl-24 ta' Ottubru, 2002 ġiet introdotta l-visa għal persuni ta' nazzjonalita' ta' l-Afrika t'Isfel, filwaqt illi ċittadini Maltin m'għandhomx bżonn ta' visa biex jidħlu f'dan il-pajjiż.

Fl-1 ta' Jannar, 2003 ġiet introdotta l-visa għal persuni ta' nazzjonalita Eġizzjana, Marokkina, Turka u Tuneżina.

Fl-istess data ġiet introdotta l- visa għall-Maltin li jixtiequ jżuru l-Eġittu u t-Turkija u tneħħiet il-visa għall-Maltin li jixtiequ jżuru r-Rumanija.

Fir-rigward tal-Bulgarija, il-Marokk u t-Tuneżija, ċittadini Maltin m'għandhomx u qatt ma kellhom bżonn visa biex jidħlu f'dawn il-pajjiżi.

TIXRID TA' PORNOGRAFIJA

L-ONOR.

LEO BRINCAT staqsa lill-Ministru tal-Finanzi: Jista' il- Ministru jikkonferma rapporti li wasluli li hemm persuni - fid-dipartiment tal-VAT - li għadhom jagħmlu użu illeċitu mis-servizz ta' l-internet għat- tixrid tal-pornografija waqt il-ħin tax-xogħol, minkejja li dan is-suġġett kien diġa tqajjem f'domanda preċedenti?

ONOR.

JOHN DALLI: Ngħarraf lill-Onor.

Interpellant li kull min jinqabad - jew inqabad - jagħmel użu ħażin mis-servizz ta' l-internet, kif qed jgħid l-Onor.

Interpellant fid-domanda tiegħu, ikun suġġett għal passi dixxiplinarji, naturalment wara li jiġi investigat il-każ.

LOGĦOB TAS-SUPER-5 U L-GĦAQDIET SPORTIVI

L-ONOR.

CARMELO ABELA staqsa lill-Ministru tal-Finanzi: Jista' il- Ministru jgħid jekk għadhomx jitqassmu flus tas-super-5 lill-għaqdiet sportivi?

Jista' jgħid fis-sena 2002 lil min u kemm tqassmu u minn liema ministeru?

ONOR.

JOHN DALLI: Ngħarraf lill-Onor.

Interpellant li bħal kull sena, fl- 2002 tqassmu flus lil diversi għaqdiet sportivi mill-fond tas-super-5 u qed inqiegħed fuq il-Mejda tal-Kamra lista li turi kif tqassmu dawn il-flus lill-għaqdiet.

ŻABBAR: TRIQ HOMPESCH – ZEBRA-CROSSING

L-ONOR.

CARMELO ABELA staqsa lill-Ministru għat-Trasport u Komunikazzjoni: Jista' il-Ministru jgħid jekk hux se ssir pedestrian zebra- crossing fi Triq Hompesch, Ħaż-Żabbar, fejn hemm il-lights li saru dan l- aħħar, int u sejjer għal Wied il-Għajn, u dan minħabba li fl-ebda mument ma jista' jaqsam ħadd?

ONOR.

ĊENSU GALEA: Jien informat illi ftit qabel il-lights imsemmija mill-Onor.

Interpellant, hemm pelican-crossing ħdejn il-housing estate kif ukoll zebra-crossing iktar 'il fuq f'Labour Road.

Għalhekk ma jidhirx li hemm bżonn li jsiru faċilitajiet oħra f'din il-parti tal-lokalita'.

CHARABANCS U MINIBUSES - SKEJJEL

L-ONOR.

CARMELO ABELA staqsa lill-Ministru ta' l-Edukazzjoni: B'riferenza għall-mistoqsija parlamentari 37994, jista' il-Ministru jgħid fl-ewwel term ta' din is-sena skolastika kemm saru vjaġġi permezz ta' charabancs u minibuses għall-ġarr tat-tfal ta' l-iskola?

X'total għandu jitħallas?

Jekk diġa' tħallas xi ħaġa, kemm u meta?

Jista' il-Ministru jwieġeb il-mistoqsija oriġinali tiegħi għaliex it-tweġiba li tani m'għandha x'taqsam xejn ma' dak li dwaru jien staqsejt?

ONOR.

LOUIS GALEA: Informat li f'kull ġurnata skolastika bejn l-ewwel ġurnata tas-sena skolastika 2002 u l-Milied, saru 752 vjaġġ kull filgħodu u l-istess numru ta' vjaġġi kull wara nofsinhar.

Is-somma dovuta għal dan is-servizz tammonta għal Lm408,500, li minnhom tħallsu Lm306,229.73 sa' l-aħħar ta' Diċembru 2002 waqt li Lm19,073 tħallsu f'Jannar 2003.

PULIZIJA – MEMBRI TAL-KORP

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' il-Ministru jgħid x'inhu n-numru ta' membri fil-korp tal- pulizija?

Kemm minnhom għandhom aktar minn 25 sena servizz?

Jista' jgħid kemm matul din is-sena se jagħlqu l-eta' ta' l-irtirar?

X'rank huma?

ONOR.

TONIO BORG: Ninsab informat illi fil-preżent hemm 1,790 membru fil- korp.

Minn dawn hemm 154 li fil-preżent għandhom 25 sena servizz, filwaqt li hemm tliet kuntistabbli oħra li matul din is-sena se jilħqu l-eta` ta` l-irtirar.

PULIZIJA – FOREIGN LANGUAGE ALLOWANCE

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' il-Ministru jgħid fil-korp tal-pulizija hemmx min jieħu allowance talli jitkellem b'lingwa barranija?

Kemm hemm u x'lingwa jitkellmu?

ONOR.

TONIO BORG: Ninsab informat illi m`hemm l-ebda membru tal-korp tal- pulizija li qed jieħu allowance talli jitkellem b`lingwa barranija.

UNIVERSITA' – EŻAMI TAL-MALTI FIL-LIVELL TAS-SEC

L-ONOR.

CARMELO ABELA staqsa lill-Ministru ta' l-Edukazzjoni: Jista' il-Ministru jgħid jekk hux qed jiġi studjat jekk l-eżami tal-Malti fil-livell tas-SEC għandux jinqasam f'żewġ karti separati tal-lingwa u l- letteratura, kif isir fl-Ingliż?

Jaf li numru ta' għalliema tal-Malti jippreferu li jsir hekk?

ONOR.

LOUIS GALEA: Peress li t-tagħrif mitlub ma laħaqx wasal fl- uffiċċju, tweġiba tingħata f'xi seduta oħra.

FLORIANA - GĦASSA TAL-PULIZIJA

L-ONOR.

JEAN PIERRE FARRUGIA staqsa lill-Ministru ta' l-Intern u l- Ambjent: Jista' il-Ministru jgħid kemm-il jum jirriżulta li nfetħet l- għassa tal-pulizija fil-Floriana matul Jannar 2003?

ONOR.

TONIO BORG: Ninsab informat illi matul Jannar 2003 dejjem kien hemm kuntistabbli - u xi drabi anke surġent - dettaljat fl-għassa msemmija mill-Onor.

Interpellant.

Madankollu jista` jkun hemm drabi fejn l- esiġenzi tas-servizz ikunu jirrikjedu li min ikun għassa joħroġ fuq xogħol, bil-konsegwenza li l-għassa jkollha tingħalaq f'ċerti ħinijiet.

VALLETTA U FLORIANA – LIFTS F'APPARTAMENTI TAL-GVERN

L-ONOR.

JEAN PIERRE FARRUGIA staqsa lill-Viċi Prim Ministru u Ministru għall-Politika Soċjali: Jista' il-Viċi Prim Ministru jgħid xi żviluppi hemm dwar l-istallar ta' lift f'68, Triq San Tumas Floriana u 131, Triq San Pawl, il-Belt, it-tnejn appartamenti tal-gvern?

ONOR.

LAWRENCE GONZI: Nixtieq ninforma lill-Onor.

Interpellant li lift f'numru 131, Triq San Pawl, fil-Belt Valletta ġie ordnat u mistenni li jitlesta sa Ġunju ta' din is-sena.

Dwar il-lift f'numru 68, Triq San Tumas, fil-Floriana, minħabba li m'hemmx spazju biex isir lift fit-tromba tat-taraġ, intalab permess jekk tistax tintuża l-bitħa wżata mill-ħwienet ta' taħt il-block.

Peress li għad m'hemmx risposta għat-talba ta' l-awtorita' tad-djar, dan il-każ bħalissa qiegħed wieqaf.

TOROQ - SINJALI TA' PARKEĠĠ

L-ONOR.

JEAN PIERRE FARRUGIA staqsa lill-Ministru għat-Trasport u Komunikazzjoni: Jista' il-Ministru jgħid fuq liema kriterji jsiru traffic signs ta' no parking except for loading/unloading u signs li jindikaw time-zones għall-ipparkjar f'żoni kummerċjali?

ONOR.

ĊENSU GALEA: Jien informat li l-kriterji għal-loading u unloading, validi għal erba' sigħat ta' filgħodu u erba' sigħat ta' wara nofsinhar, huma għall-ħwienet ta' white goods, għall-ħwienet ta' l-għamara u għall-ħwienet li jbiegħu makkinarju goff u, meta jkunu għal gruppi ta' ħwienet, fil-każ ta' dawk il-hotels li għandhom aktar minn 70 sodda.

Dawn jiġu approvati fuq rakkmandazzjoni tal-kunsilli lokali.

It-time-zones għall-ipparkjar ta' vetturi huma ta' żewġ tipi, cioe dawk li jiġu approvati fuq rakkmandazzjoni tal-kunsilli lokali fuq bażi temporanja u għal toroq speċifiċi u mhux għal zoni sħaħ; u dawk permanenti għal skemi ta' parkeġġ residenzjali u kummerċjali, bħal fil-każ ta' l-iskema tar- Rabat, Għawdex.

SPTAR MATER DEI - OUTPATIENTS

L-ONOR.

JEAN PIERRE FARRUGIA staqsa lill-Ministru tas-Saħħa: Jista' Il-Ministru jgħid f'liema stadju wasal il-bini ta' l-isptar Mater Dei?

Meta hu maħsub li jibda jingħata servizz lill-outpatients u lill- inpatients?

ONOR.

LOUIS DEGUARA: It-tliet fażijiet tal-bini huma maħsuba li jitlestew kollha sa l-2010.

Hu ppjanat li l-outpatients jiftaħ f'Ġunju 2003 filwaqt li l-inpatients jibdew jemigraw lejn l-isptar Mater Dei fl- 2005.

PTA – XIRI TA' CHARABANCS

L-ONOR.

JEAN PIERRE FARRUGIA staqsa lill-Ministru għat-Trasport u Komunikazzjoni: Jista' il-Ministru jgħid jekk il-proprjetarji tax- charabancs użati iridux bilfors jieħdu sehem fl-iskema ta' xiri ta' charabancs ġodda?

ONOR.

ĊENSU GALEA: Jien informat li permezz ta' l-avviż li ħarġet l- awtorita' dwar it-trasport pubbliku fil-Gazzetta tal-Gvern f'Diċembru 2000, dawk is-sidien tal-karozzi tal-linja li għandhom vettura li fuqha kien tħallas depożitu ta' Lm500 fl-1995, huma ntitolati sabiex ibiddlu x- charabanc eżistenti tagħhom ma' waħda ġdida.

L-ammont totali ta' sidien li kienu poġġew l-imsemmi depożitu u li għalhekk iffirmaw il-ftehim sabiex ibiddlu x-charabanc tagħhom, huwa ta' 147 .

S'issa biddlu x-charabanc il-qadima disa' sidien u għaldaqstant baqa' 138 charabanc li għad trid tinbidel.

Is-sidien ta' dawn il-138 charabanc kollha aċċettaw li jieħdu sehem fl-iskema ta' xiri ta' charabancs ġodda.

SPTAR SAN LUQA - INĊINERATUR

L-ONOR.

JEAN PIERRE FARRUGIA staqsa lill-Ministru tas-Saħħa: F'liema stadju wasal ix-shutdown ta' l-inċineratur fl-isptar San Luqa sabiex minfloku jibda jitħaddem dak b'sistema microwave?

Jaqbel il- Ministru li l-proċess ittawwal iżżejjed għad-detriment tas-saħħa tar- residenti f'Tal-Pieta' u l-inħawi?

ONOR.

LOUIS DEGUARA: L-Onor.

Membru jaf żgur li kwalunkwe tender tal- gvern trid tgħaddi minn numru kumpless ta' proċeduri li għandhom l-għan li jiggarantixxu t-trasparenza għax jagħtu l-fakulta` lit-tenderer li joġġezzjona matul il-proċess.

Fil-każ tas-sistema ta' l-ipproċessar ta' l-iskart kliniku - liema sistema mhux bilfors kellha tkun microwave - saru żewġ oġġezzjonijiet li tefgħu lura l-proċess b'aktar minn sena, peress li kellhom jinġiebu esperti barranin mill-Amerika; u f'każ minnhom riedu jsiru modifikazzjonijiet fis- sottomissjoni ta' tenderer minnhom.

Il-proċess ta' l-għażla ġie konkluż numru ta' ġimgħat ilu iżda qabel ma seta' jingħata t-tender, sar impediment fil-qorti ċivili minn tenderer li reġa' waqqaf il-proċess kollu.

Bħalissa d-diviżjoni tas-saħħa qegħda tistenna d-deċiżjoni tal-qorti f'dan il-każ.

L-Onor.

Membru jifhem li sakemm tiddaħħal is-sistema l-ġdida, minkejja x- xewqa tad-diviżjoni, ma jistax jingħalaq l-inċineratur ta' l-isptar San Luqa għaliex dan huwa l-uniku metodu kif skart kliniku jista' jiġi pproċessat bħalissa.